Rohoznice (distrikto Pardubice)

Municipo Rohoznice situas en Ĉeĥio, regiono Pardubice, distrikto Pardubice, en milde ondoforma pejzaĝo inter riveroj Cidlina kaj Elbo, 7 km norde de la urbo Lázně Bohdaneč. Vivas ĉi tie  ().

 Historio 
Arĥeologiaj trovaĵoj atestas prisetlon jam en pratempo. En antaŭhusanaj tempoj la vilaĝo apartenis al la monaĥejo de Opatovice, en la jaro 1436 oficiale akiris ĝin Diviš Bořek el Miletínek kaj en la jaro 1491 de Mikuláš el Chrast aĉetis ĝin Vilém el Pernštejn.

 Loĝantaro 

 Vidindaĵoj 

 Somerkasteleto 
Pseŭdogotika ĉasista somerkasteleto, okcidente de la vilaĝo, en arbaro super la fiŝlago Klechtávecký estis konstruita en la jaro 1880.

 Malgrandaj objektoj 
En centro de la vilaĝo sub tilioj estas kalvaria kolono kaj kampanileto. Sur orienta flanko de la vilaĝo situas forĝejo.

 Naturo 
Super la vilaĝo, sur Klechtávecký rivereto estas jam menciita Klechtávecký fiŝlago. Ĝia areo estas 1,5 ha kaj volumeno 12.000 m³.

Nordokcidente de Rohoznice troviĝas nealta arbara deklivo nomata "Víno", ĉar iam estis ĉi tie vitejo. Temas pri termofila kverkarbaro kun apero de raraj kreskaĵspecioj, ekzemple Arbara arkteo (Arctium nemorosum), Oficina stakio (Betonica officinalis), Persikfolia kampanulo (Campanula persicifolia), Malgranda skorzonero (Scorzonera humilis), Blanksprona violo (Viola mirabilis) kaj aliaj.

 Legendo 
En arbaro super la fiŝlago Klechtávecký estas postrestaĵoj de iama fortikaĵeto. Oni rakontas, ke ie en tiu loko estas en la tero kaldrono kun valora trezoro.

 Bibliografio 
 Marek Podhorský: Pardubický kraj. Eldonis freytag & berndt, eldonejo en Prago en 2004.

 Eksteraj ligiloj 
 Oficialaj paĝoj de la vilaĝo 
 Paĝaro de mikroregiono Bohdaneč  
 Mapo

Kategorio:Vilaĝoj en distrikto Pardubice
Kategorio:Municipoj en distrikto Pardubice
Kategorio:Setlejoj en Orientelba tabulo